Luther het van Christus as sy Koning en Verlosser getuig. Hy het omdat hy raakgesien het wie Christus is en wat Sy evangelie is van Hom bly getuig. Dit het daarvoor gesorg dat Maarten Luther deur die pous as ketter veroordeel is. Daarna moes hy voor die keiser en andere magtiges verskyn. Op die Ryksdag in Worms. Dit was in 1521. Hy het gebeef en gebid. Hy het oordink dat Johannes Hus meer as 100 jaar gelede ook voor die keiser moes verskyn. Aan Johannes Hus was 'n vrygeleide beloof nogtans het hulle hom gevangegeneem en doodgemaak. Maarten Luther weet dat die kans groot is dat dit ook met hom gaan gebeur. Hy verskyn voor die keiser. Die groot vraag wat hom gevra word is of hy sal herroep wat hy in sy boeke geskryf het. Die groot boodskap was dat 'n mens net deur Christus en net deur genade gered kan word. Dat ons niks van ons verlossing self kan verdien nie. As Luther sy lewe wil red, is dit net nodig om te sê: ek herroep. Wat sê Luther, ons tot voorbeeld, in die krag van die Gees? Dit: "As ek nie deur die getuienisse vanuit die Skrif of deur helder logiese argumente weerlê word nie - want ek glo nie net die pous of konsilies nie, omdat seker is dat hulle meerdere kere gedwaal en mekaar teengespreek het - dan is ek aan die deur my gehaalde Bybeltekste gebind. Solank my gewete in God se Woord gevangesit, kan en wil ek niks herroep nie. Dan sou die dinge onseker word en ook die saligheid bedreig word as 'n mens iets teen sy gewete doen Amen. Hier staan ek en ek kan nie anders nie.” Hoe duidelik is die boodskap ook vir ons vandag. Laat ons ons gewete 'n gevangene van die Woord laat wees en laat ons so getuig in hierdie wêreld.
Galasiërs 5:13: "want julle is tot vryheid geroep, broeders; gebruik niet nie die vryheid as 'n aanleiding vir die vlees nie, maar dien mekaar deur die liefde."
Deur genade alleen. Deur Christus is 'n gelowige 'n vry mens. Jy staan dan in die vryheid. Maarten Luther het dit baie sterk beklemtoon. Hy het vanuit sy eie lewe so sterk gevoel wat dit beteken as jy in die tronk van die angst leef. Die angs wat 'n mens so moedeloos maak. Wat 'n mens net vir Christus laat sidder en beef. Wat al die blydskap van die geloof uit 'n mens se lewe weghou. Die ontdekking dat Christus God se kind bevry het van angs en oordeel is so wonderlik!
Paulus beklemtoon in sy brief aan die Galasiërs die vryheid wat hulle deur Christus gekry het. Wanneer dit beklemtoon word, is daar altyd weer mense wat dit misbruik. Wat dan dink en uitdra dat jy kan leef soos jy wil. Dit sou die regte vryheid wees. Paulus is dit wat in ons vers daarteen waarsku. Die regte vryheid is nie dat jy kan doen wat jou eie gevoel en jou eie hart vir jou ingee nie. As jy en ek die gevoelens van ons eie sondige hart volg, is ons slawe van die sonde en die duiwel. Om uit daardie slawerny verlos te word en te kan en wil doen wat die HERE van ons vra, het ons Christus en Sy Gees nodig. As ons die goeie wil gaan doen het ons nodig om deur Christus van die slawerny van die sonde verlos te word. Ons het die Gees nodig wat ons hart verander waardeur ons ook wil begin doen wat die HERE se wil en wat regtig goed vir ons is. Die regte vryheid is soveel beter as die vryheid dat jy maar kan doen wat jy self wil!